ai4bharat/Pralekha huggingface dataset:
پیٹرولیم اور قدرتی گیس کی وزارت
ایتھنول پر ٹیکس کی چھوٹ
حکومت نے ایتھنول بلینڈڈ پیٹرول  پروگرام کے تحت ملاوٹ کے لیے ایتھنول پر اشیا اور خدمات ٹیکس کی شرح 18 فیصد سے کم کر کے 5 فیصد کر دی ہے
نئی دہلی، 16 دسمبر ،2021
پیٹرولیم اور قدرتی گیس کے وزیر مملکت جناب رامیشور تیلی نے آج لوک سبھامیں ایک تحریری جواب میں یہ معلومات دی ہے کہ ایتھنول کی ملاوٹ کو فروغ دینے کے لیے حکومت نےایتھنول بلنیڈڈ پیٹرول  پروگرام کے تحت ایتھنول کی ملاوٹ کےلئے اشیا اور خدمات ٹیکس  کی شرح کو 18 فیصد سے کم کر کے 5 فصد کر دیا ہے۔ گنے کی بنیاد پر فیڈ اسٹاک سے تیار کردہ ایتھنول کی خریداری کی قیمت جیسےسی اینڈ بی ہیوی گُڑ، گنے کا رس، چینی، شوگر سیرپ حکومت کی طرف سے اور پبلک سیکٹر آئل مارکیٹنگ کمپنیوں کے ذریعہ غذائی اجناس پر مبنی فیڈ اسٹاک سے سالانہ بنیادوں پر طے کی جاتی ہے۔
درآمدی پٹرول پر انحصار کم کرنے کے لیے حکومت کی طرف سے اٹھائے گئے اقدامات میں خام تیل کی ملکی پیداوار میں اضافے کے لیے متعدد پالیسی اقدامات شامل ہیں جن میں معیاری جیو سائنٹیفک ڈیٹا اور اس تک آسان رسائی، نئی تلاش کے رقبے کو نوازنا، نئے ترقیاتی رقبے سے پیداوار کو تیز کرنا اور موجودہ پیداواری رقبے سے زیادہ سے زیادہ پیداوار پرتوجہ مرکوز کرنا شامل ہے۔اس نے بائیو فیول پر قومی پالیسی ،2018 کی نوٹیفکیشن کے ذریعے ملک میں بائیو فیول کے استعمال کو فروغ دیا ہے جو کہ پیٹرول کے ساتھ ملاوٹ کے لیے ایتھنول کی بڑھتی ہوئی سپلائی کے لیے بائیو ایتھنول بنانے کے لیے متعدد فیڈ اسٹاکس کے استعمال کی اجازت دیتا ہے۔ ایتھنول کی فراہمی کے حوالے سے حوصلہ افزا اقدامات نے حکومت کو 2030 سے 2025-26 تک ملک میں پیٹرول میں 20فیصد ایتھنول کی ملاوٹ کے ہدف کو آگے بڑھانے پر حوصلہ افزائی کی ہے۔ حکومت نے مالی مدد فراہم کرکے ملک میں پیٹرو کیمیکل روٹ سمیت سیلولوسک اور لگنوسیلیوسک سے سیکنڈ جنریشن ایتھنول کی پیداوار کو فروغ دینے کے لیے پردھان منتری جے آئی ،وی اے این ،یوجنا کو بھی مطلع کیا ہے۔
<><><><><>
ش ح-ا م-ج
U.No. : 14393
(Visitor Counter : 87
پیٹرولیم اور قدرتی گیس کی وزارت
دھرمیندر پردھان نے روس کے مشرق بعید میں جاری تیل اور گیس پروجیکٹوں کا آج جائزہ لیا؛ شپ بلڈنگ کمپلکس، زویزڈا کا بھی دورہ کیا
نئی دہلی، 22 اکتوبر 2019، پٹرولیم و قدرتی گیس اور فولاد کے وزیر جناب دھرمیندر پردھان نے آج روس کے مشرق بعید میں جاری تیل اور گیس پروجیکٹوں کا جائزہ لیا، جس میں انڈیا۔ رشیا جوائنٹ کولبریشن بھی شامل ہے۔ روس کے مشرق بعید میں وسیع معدنیاتی مواقع ہیں اور روسی حکومت اس کام میں ہندوستان کو شراکت دار بنانے کی خواہش مند ہے۔توقع ہے کہ مجوزہ جوائنٹ پروجیکٹس ہماری وقت کی کسوٹی پر کھری ثابت ہونے والی دوستی کو مزید مضبوط کریں گے ۔
وزیر موصوف نے زویزڈا میں واقع شپ بلڈنگ کمپلکس کا بھی دورہ کیا۔ توقع ہے کہ زویزڈا شپ یارڈ، آرکٹک شپنگ کے فروغ اور روس و ہندوستان کے دوران شپنگ روٹس کے فروغ میں زبردست تعاون دے گا۔ وزیراعظم جناب نریندر مودی نے روس کے ولادی ووستوک کے ستمبر 2019 میں اپنے تاریخی دورے کے دوران زویزڈا شپ بلڈنگ کمپلکس کا دورہ کیا تھا۔ زویزڈا کے جناب پردھان کے دورے کے دوران سی ای او روسنیفٹ جناب آئیگور سیچنگ بھی ہمراہ تھے، جنہوں نے انہیں جدید ترین ٹکنالوجیز سے واقف کرایا۔
ستمبر 2019 میں ایسٹرن اکونومک فورم کے سلسلے میں ولادی ووستوک کے وزیراعظم نریندر مودی کے دورے کے فالو اَپ کے طور پر پٹرولیم و قدرتی گیس اور فولاد کے وزیر فی الحال ولادی ووستوک کے چار روزہ دورے پر ہیں۔
۔۔۔۔۔۔۔۔۔۔۔
م ن۔م م ۔ن ا۔
U- 4707
(Visitor Counter : 59
کوئلے کی وزارت
یوگا 2021 کے عالمی دن کے موقع پر سی ایم پی ڈی آئی ایل میں ویکسی نیشن مہم
آج یوگا 2021 کے عالمی دن کے موقع پر ، سی ایم پی ڈی آئی ایل  ، رانچی کے ذریعہ سی ایم پی ڈی آئی ایل کیمپس میں رانچی ضلعی انتظامیہ کے اشتراک سے ویکسی نیشن ڈرائیو کا انعقاد کیا گیا۔
جناب منوج کمار ، سی ایم ڈی ، سی ایم پی ڈی آئی ایل نے ویکسی نیشن مہم کا افتتاح کیا۔ڈاکٹر اوم پرکاش اور ڈاکٹر شلپی سوروپ ،ڈپٹی سی ایم او،سی پی ایم ڈی آئی ایل ،کی نگرانی میں 18 سے 44 سال کی عمر کے 100سے زیادہ افراد کو ویکسی نیشن کی پیلی خوراک ملی۔
ڈائریکٹر جناب اے کے رانا اور ایس کے گومستا سمت دیگر معززین اس موقع پر موجود تھے۔
ش ح ۔ا م۔ر ب۔
U:5746
(Visitor Counter : 92
امور صارفین، خوراک اور عوامی تقسیم کی وزارت
صارفین کے امور، خوراک اور سرکاری حکام تقسیم کے مرکزی وزیر رام ولاس پاسوان نے 16 سے 28 فروری تک سوچھتا پکھواڑا منانے کے لئے اپنی وزات کے حکام اور ملازمین کو سوچھتا حلف دلایا
صارفین کے امور، خوراک اور سرکاری نظام تقسیم کے مرکزی وزیر جناب رام ولاس پاسوان نے کرشی بھون کے باہر کے علاقے کی صفائی کرکے ایک مثال قائم کی
صارفین کے امور، خوراک و سرکاری نظام تقسیم کے مرکزی وزیر جناب رام ولاس پاسوان نے 16 سے 28 فروری 2019 تک سوچھتا پکھواڑے کے حصے کے طورپر آج نئی دہلی میں صارفین کے امور ، خوراک اور سرکاری نظام تقسیم کی وزارت کے تمام افسران اور ملازمین کو سوچھتا کا حلف دلایا۔ جناب پاسوان نے صارفین کے امور کے محکمے کے سیکریٹری جناب اویناش کے سریواستو اور محکمہ خوراک اور سرکاری نظام تقسیم کے سیکریٹری جناب روی کانت کے ہمراہ کرشی بھون کے باہر کے علاقے میں جھاڑ و بھی دی۔
وزیر موصوف نے وزارت کے تمام افسران اور ملازمین سے ملک گیر سطح پر صفائی ستھرائی کی مہم کو کامیاب بنانے کی مہم میں شامل ہونے کی اپیل کی۔جناب پاسوان نے اپنی وزارت کے افسران سے اپنے گھروں ، دفاتر ، پڑوس اور شہروں میں بھی صفائی ستھرائی کی کی مہم چلانے کی اپیل کی۔انہوں نے کہا کہ اس حلف برداری کا مقصد مہاتما گاندھی کے ہندوستان کو صاف ستھرا رکھنے کے خواب کو نہ صرف شرمندہ تعبیر کرنا ہے ، بلکہ صفائی ستھرائی اور ترقی کو بھی فروغ دینا ہے۔جناب پاسوان نے زور دے کر کہا کہ ملک کو صاف ستھرا رکھ کر مدر انڈیا کی خدمت کرنا ہماری ذمہ داری ہے اور اس کے لئے ہر شخص کو سال میں 100 گھنٹے اور ہفتہ میں دو گھنٹہ صفائی ستھرائی کے لئے وقف کرنا ہوگا۔
یہ پکھوڑا افسران کے مابین کے علاوہ عمومی طورپر عوام میں صفائی ستھرائی اور صحت مند ماحول بنائے رکھنے کے تئیں بیداری پیدا کرنا ہے۔حکومت ہند اور ریاستوں کی گندگی کو دور کرنے اور ذاتی اور ماحولیاتی صفائی ستھرائی کے تئیں عوام کے طرز عمل میں تبدیلی لانے کی وسیع کوشش کی ہے۔
پکھواڑے کے دوران وزارت اور اس سے متعلق محکموں اور دفاتر کو سوچھتا کے فروغ کے لئے مختلف سرگرمیاں انجام دینی ہوگی، جیسے دفاتر اور عوامی مقامات میں اور اس کے ارد گرد صفائی ستھرائی کے حالات کو بہتر بنانا ، بیت الخلاء کا معقول انتظام کرنا اور صاف پانی کی فراہمی وغیرہ بھی شامل ہے۔ اس کے علاوہ معیاری خوردنی اشیاء کی پیداوار بھی شامل ہے۔
وزیر موصوف نے ریاست کشمیر کے پلوامہ میں سی آر پی ایف عملہ پر ہوئے بزدلانہ حملے کی مذمت بھی کی۔ جناب پاسوان نے زور دے کر کہا کہ ہمارے بہادر فوجیوں کی قربانیاں رائیگاں نہیں جائیں گی۔ انہوں نے بہادر شہیدوں کے کنبوں کے ساتھ یکجہتی ظاہر کی۔ انہوں نے شہیدوں کے لئے دو منٹ کی خاموشی بھی اختیار کی۔
م ن۔ش س۔ن ع

U: 1017
(Visitor Counter : 80
جل شکتی وزارت
ریاستوں کو مرکزی امداد فراہم کرنے کا منصوبہ
اگست 2019 سے، حکومت ہند، ریاستوں کے ساتھ شراکت میں، 2024 تک، ہر دیہی گھر میں نل کے پانی کے کنکشن کے ذریعے پینے کے پانی کی فراہمی کے لیے جل جیون مشن  کو نافذ کر رہی ہے۔
جے جے ایم کے تحت، مرکز اور ریاستوں/ مرکز زیر انتظام علاقوں کے درمیان فنڈ شیئرنگ پیٹرن  بغیر مقننہ کے مرکز کے زیر انتظام علاقوں کے لیے 100:00 ہے، شمال مشرقی اور ہمالیائی ریاستوں اور مقننہ کے ساتھ مرکز زیر انتظام علاقوں اور باقی ریاستوں کے لیے 90:10، اور 50:50 ہے۔ مزید برآں، سپورٹ اینڈ واٹر کوالٹی مانیٹرنگ سسٹم  کی سرگرمیوں کے تحت فنڈنگ کا پیٹرن مرکز کے زیر انتظام علاقوں کے لیے 100:00، ہمالیائی اور شمال مشرقی ریاستوں کے لیے 90:10 اور دیگر ریاستوں کے لیے 60:40 ہے۔ جل جیون مشن کے تحت فنڈنگ پیٹرن کو تبدیل کرنے کی فی الحال کوئی تجویز زیر غور نہیں ہے۔
مشن کے تحت، دشوار گزار خطوں کے لیے 30 فیصد فنڈ تفویض کیا گیا ہے جس میں ڈیزرٹ ڈیولپمنٹ پروگرام  اور خشک سالی کے شکار علاقے پروگرام  کے تحت علاقے شامل ہیں اور 10 فیصد فنڈ ایس سی/ایس ٹی اکثریت والے علاقوں میں رہنے والی آبادی کے لیے مختص کیا گیا ہے۔
اس کے علاوہ، گاؤں کی سطح پر دیگر اسکیموں جیسے منریگا، 15ویں مالیاتی کمیشن نے دیہی لوکل باڈیز ، انٹیگریٹڈ واٹرشیڈ مینجمنٹ پروگرام ، ریاست کو دیگر اسکیموں کے ساتھ مل کر مقامی اور قدیم پینے کے پانی کے ذرائع کو بڑھانے اور مضبوط کرنے کے انتظامات کیے ہیں۔ جے جے ایم کے تحت اسکیمیں، ڈسٹرکٹ منرل ڈیولپمنٹ فنڈ، سی ایس آر فنڈز، کمیونٹی کنٹریبیوشن وغیرہ کا بھی تصور کیا گیا ہے۔
جل شکتی کے وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں یہ معلومات فراہم کی۔
صحت اور خاندانی بہبود کی وزارت
کووڈ راحت امداد کے بارے میں اپ ڈیٹ
کووڈ کا مقابلہ کرنے کے لئے بیرون ممالک سے آنے والی امدادکی تیزی سے نکاسی، ان کا بٹوارہ او انہیں ریاستوں/مرکز کے زیر انتظام علاقوں کو بھیجا جانا جاری ہے
اب تک دس ہزار سے زیادہ آکسیجن کنسنٹریٹر،12 ہزار سے زیادہ آکسیجن سلینڈر ، 19 آکسیجن پلانٹس ، 6400 سے زیادہ وینٹی لیٹر/بائی پیپ، 4.2 لاکھ ریمیڈیسیور کی خوراکیں تقسیم/ بھیجی گئیں
نئی دہلی، 14مئی 2021/ موجودہ دور میں جاری کووڈ-19 کا ’جامع حکومت‘ کے نظریے کے ساتھ مقابلہ کرنے کے مقصد سے انفیکشن کے معاملوں میں آئے زبردست اضافے سے لڑنے میں اپنی کوششوں کو مضبوطی دینے کے لئے حکومت ہند 27 اپریل 2021 کو مختلف ممالک/تنظیموں کی جانب سے بین الاقوامی اپیل اور امداد کے طور پر کووڈ-19 سے وابستہ طبی راحت سامان اور آلات حاصل کررہی ہے۔ حکومت ہند کی مختلف وزارتوں/محکموں نے ایک سہل اور منظم نظام کے ذریعہ عالمی برداری کی جانب سے آنے والی امداد کو ریاستوں اور مرکز کے زیر انتظام علاقوں میں تیزی سے تقسیم کرنے کے لئے بغیر رکاوٹ تعاون کیا ہے۔
مورخہ 27 اپریل 2021 سے لے کر 13 مئی 2021 کے درمیان کل ملاکر 10796 آکیسجن کنسنٹریٹر، 12269 آکسیجن سلینڈر، 19 آکیسجن پروڈکشن پلانٹ ، 6497 وینٹی لیٹر / بائی پیپ، 4.2 لاکھ ریمیڈیسور کی خوراکیں ہوائی اور سڑک راستوں کے ذریعہ تقسیم بھیجی جاچکی ہیں۔
انڈونیشیا، لکزمبرگ، عمان، جنوبی کوریا، برطانیہ، یو ایس آئی ایس پی ایف ، فن لینڈر اوریونان سے 12/13 مئی 2021 کو موصول ہوئی اہم کھیپوں میں درج ذیل شامل ہیں:
- آکیسجن کنسنٹریٹر:1506
- آکیسجن سلینڈر :434
- وینٹی لینٹر/بائی پیپ/سی پیپ:58
حاصل کردہ ریاستوں/ مرکز کے زیر انتظام علاقوں اور اور تنظیموں کو کارگر فوری تقسیم اور منظم تقسیم کی ایک مسلسل مہم جاری ہے۔ مرکزی وزارت صحت باقاعدہ طور سے اس کی وسیع نگرانی کررہی ہے۔ عطیہ ، امداد اور گرانٹ کے طور پر بیرون ممالک سے آنے والے کووڈ راحت سامان کی وصولی اور تقسیم کے لئے مرکزی وزارت صحت نے ایک وقف کوآر
ڈی نیشن سیل بنایا گیاہے ۔ اس سیل سے 26 اپریل 2021 سے کام کرنا شروع کردیا ہے۔ 2 مئی 2021 سے وزارت صحت کے ذریعہ ایک اسٹینڈر آپریشن پروسیز تیار اور نافذ کیا گیا ہے۔
تصویر-1 : برطانیہ واقع برٹش آکسیجن کمپنی سے موصول ہوئے 150 آکسیجن سلینڈروں کو ہندستانی فضائی فوج کے ذریعہ آج صبح پٹنہ ایئرپورٹ پہنچایا گیا ۔
تصویر نمبر2: ملک کی تمام ریاستوں میں آئندہ تقسیم کے لئے امریکہ سے ریمیڈیسیور کی 29514 خوراکیں آج صبح ممبئی ایئر پورٹ پر اتریں۔
ش ح۔ ش ت۔ج
Uno-4492
(Visitor Counter : 132
وزیراعظم کا دفتر
مسلح افواج کے فلیگ ڈے کے موقع پر وزیراعظم نے مسلح افواج کے سپاہیوں کو سلامی دی
نئی دہلی، 07 دسمبر 2019/ وزیراعظم جناب نریندر مودی نے مسلح افواج کے فلیگ ڈے کے موقع پر مسلح افواج کے سپاہیوں اور ان کے اہل خانہ کو سلامی دی ہے۔
وزیراعظم نے کہا ‘‘مسلح افواج کے فلیگ ڈے کے موقع پر ہم اپنی افواج اور ان کے اہل خانہ کے ناقابل تسخیر حوصلے کو سلام کرتے ہیں۔ میں آپ سے یہ اپیل بھی کرتا ہوں کہ آپ ہماری افواج کی بہبود کے لیے تعاون کریں۔’’
۔۔۔۔۔۔۔۔۔۔۔
م ن۔ا گ ۔ م ت ح ۔
U-5639
(Visitor Counter : 59
کوئلے کی وزارت
اپریل ۔فروری 19-2018 کے دوران کوئلے کی پیداوار
نئی دہلی،14مارچ 2019/
کوئلے کی پیداوار اپریل 19-2018 کے دوران 638.46 میٹرک ٹن  رہی، جبکہ اس کے مقابلے پچھلے سال کی اسی مدت کے دوران کوئلے کی پیداوار 591.42 میٹرک ٹن تھی۔ اس طرح سال بہ سال کی بنیاد پر کوئلے کی پیداوار میں 8.0 فیصد کی شرح نمو درج کی گئی۔
کول انڈیا لمیٹیڈ  19-2018 کے لئے کوئلے کی پیداوار کا نشانہ 610.00 میٹرک ٹن طے کیا گیا تھا۔ اپریل فروری 19-2018 کے دوران کوئلے کی پیداوار 527.70 ایم ٹی تھی، جبکہ پچھلے سال کی اسی مدت کے دوران کوئلے کی پیداوار 54.64 ایم ٹی تھی۔ اور اس طرح سال بہ سال کی بنیاد پر کوئلے کی پیداوار میں 6.6 فیصد کی شرح نمو درج کی گئی۔
سنگرینی کولریز کمپنی لمیٹیڈ 19-2018 کے لئے کوئلے کی پیدا وار کا نشانہ 65.00 میٹرک ٹن طے کیاگیا تھا۔ اپریل۔فروری 19-2018 کے دوران کوئلے کی پیدا وار 57.94 میٹرک ٹن رہی، جبکہ پچھلے سال اسی مدت کے دوران کوئلے کی پیدا وار 54.64 میٹرک ٹن تھی۔ اس طرح سال بہ سال کی بنیاد پر کوئلے کی پیدا وار میں 6.0 فیصد کی شرح نمو درج کی گئی۔
19-2018 کے لئے کیپٹیو مائنس  کے کوئلے کی پیداوار کا نشانہ 40.00 میٹرک ٹن طے کیاگیا تھا۔ اپریل۔فروری 19-2018 کے دوران کوئلے کی پیدا وار 44.41 میٹرک ٹن رہی، جبکہ سابقہ سال کی اسی مدت کے دوران یہ پیدا وار 33.76 میٹرک ٹن تھی۔ اس طرح سال بہ سال کی بنیاد پر کوئلے کی پیداوار میں 31.6 فیصد کی شرح نمودرج کی گئی۔ اس طرح کیپٹیو مائنس  کے ذریعہ کوئلے کی پیدا وار کا نشانہ  فروری 2019 تک پہلے ہی حاصل کرلیاگیا ہے۔
19-2018 کے لئے دیگر کانوں سے نکلنے والے کوئلے کی پیداوار کا نشانہ 15.00 میٹرک ٹن طے کیاگیا تھا۔ اپریل۔فروری 19-2018 کے دوران ان کانوں کے ذریعہ کوئلے کی پیدوار 8.40 میٹرک ٹن تھی، جبکہ اس کے مقابلے پچھلے اسی مدت کے دوران یہ پیدا وار 7.94 فیصد تھی۔ اس طرح سال بہ سال کی بنیاد پر کوئلے کی پیدا وار میں 5.8 فیصد کی شرح نمودرج کی گئی ہے۔
مہینے کے اعتبار سے سی آئی ایل کی کوئلے کی پیداوار
سی آئی ایل سے کوئلے کی پیداوار: اپریل۔فروری
سی آئی ایل سے کوئلہ نکاسی
سی آئی ایل سے کوئلے کی نکاسی: اپریل۔فروری
سی آئی ایل سے بجلی سیکٹر کے لئے کوئلے کی سپلائی
سی آئی ایل سے بجلی سیکٹر کے لئے کوئلے کی سپلائی: اپریل فروری
سی آئی ایل سے کل ریک لوڈنگ: مہینے کے اعتبار سے
سی آئی ایل سے کل ریک لوڈنگ: اپریل ۔فروری
ٹی پی پی ایس پر اسٹاک
ٹی پی پی ایس پر اسٹاک
دنوں میں پی پی ایس پر اسٹاک
کریٹکل؍سپر کرٹیکل ٹی پی پی ایس
سی آئی ایل پر قابل فروخت اسٹاک
کامرس اور صنعت کی وزارتہ
سنگا پور میں آر سی ای پی میٹنگ میں شرکت کرنے والے وفد کی قیادت کامرس کے وزیر نے کی
نئیدہلی12نومبر۔کامرس وصنعت اور شہری ہوابازی کے مرکزی وزیر سریش پربھو آر سی ای پی کے رکن ممالک کے ، تجارت کے وزیروں کی میٹنگ میں شرکت کرنے والے وفد کی قیادت کررہے ہیں۔ اس میٹنگ کا انعقاد 12 اور 13 نومبر 2018 کو سنگا پور میں کیا جائے گا۔
علاقائی جامع اقتصادی شراکت داری آر سی ای پی ایک معاہدہ ہے ، جس میں اشیا، خدمات ، سرمایہ کاری ، اقتصادی اورتکنیکی تعاون ، مقابلہ آرائی اوردانشورانہ حقوق املا ک بھی شامل ہیں ۔آر سی ای پی کے 6 ممبر ملکوں کے تجارتی وزیر مقرر ہ نشانوں کو پورا کرنے کی سبھی کوششوں کو جاری رکھنے کے مقصد سے سنگاپور میں میٹنگ کررہے ہیں۔اعلیٰ مذاکرات کاروں نے پچھلے مہینے کی نیوزی لینڈ کے شہر آکلینڈ میں 24 ویں دور کی میٹنگ کا اختتام کیا تھا ۔
بھارت کا جنوب مشرق ایشیائی ملکوں کی ایسوسی ایشن  ، جاپان اورجنوبی کوریا کے ساتھ ایک آزادتجارت کا پہلے ہی معاہدہ ہوچکا ہے اور وہ اب آسٹریلیا اورنیوزی لینڈ کے ساتھ بھی اسی طرح کے معاہدوں کے سلسلے میں بات چیت کررہا ہے ۔
آر سی ای پی کے ارکان نے 10 آسیان ارکان برونئی ، کمبوڈیا ، انڈونیشیا ، ملیشیا ، میانما ،سنگاپور ، تھائی لینڈ اور فلیپنز ، لاؤس اورویتنام شامل ہیں ۔ نیز بھارت ،چین ، جاپان ، جنوبی کوریا ، آسٹریلیا اورنیوزی لینڈ 6 آزاد شراکت دار شامل ہیں ۔
وزارتی میٹنگ کے بعد 14 نومبر 2018 کو سنگا پور میں دوسری آر سی ای پی رہنماؤں کی سربراہ میٹنگ ہوگی۔
۰۰۰۰۰۰۰۰۰۰۰۰۰۰۰۰۰۰۰۰۰
U-5724
(Visitor Counter : 43
وزارت دفاع
اسٹارٹ اپ 20 انسیپشن میٹ – این آئی آئی او شوکیس
نیول انوویشن اینڈ انڈیجنائزیشن آرگنائزیشن  نے ہندوستان کی جی کی 20 صدارت میں اسٹارٹ اپ 20 انگیجمنٹ گروپ کی ابتدائی میٹنگ کے دوران ہندوستانی بحریہ کے افسران کے ذریعہ کی گئی طبی اختراعات کی نمائش کی۔ مختلف طبی اختراعات کو دکھایا گیا جن میں ’آڈیانٹ‘ آکسیجن ری سائیکلنگ سسٹم  ، ’اسپینڈن‘ کم لاگت والے ڈیجیٹل اسٹیتھو اسکوپ اور ’نیبیرو‘ اسمارٹ پورٹیبل نیبولائزر شامل ہیں ۔
جی 20 ممالک کے مندوبین اور جی 20 شیرپا جناب امیتابھ کانت اور سی ای او نیتی آیوگ جناب پرمیشورن ایر سمیت سینئر عہدیداروں نے بحریہ کے افسران سے بات چیت کی اور ہندوستانی بحریہ کی طرف سے ’’انڈین نیوی - انو ویشن ٹووارڈ نیشن بلڈنگ‘‘کے موضوع کے تحت کئے جانے والے اختراعی کام کی تعریف کی۔
ہندوستان کی جی 20 صدارت کے تحت منعقد ہونے والا یہ دو روزہ ایونٹ 28-29 جنوری 2023 کو حیدرآباد میں منعقد ہو رہا ہے۔ اسٹارٹ اپ 20، اسٹارٹ اپس کی حمایت کرنے اور اسٹارٹ اپس، کارپوریٹس، سرمایہ کاروں، اختراعی ایجنسیوں اور ماحولیاتی نظام کے دیگر اہم اسٹیک ہولڈرز کے درمیان ہم آہنگی کو فعال کرنے کے لیے ایک عالمی بیانیہ تیار کرنے کی خواہش رکھتا ہے۔
کامرس اور صنعت کی وزارتہ
جناب پیوش گویل اقتصادی اور سرمایہ کاری کمیٹی کی وزارتی میٹنگ کی مشترکہ صدارت کے لیے 18، 19 ستمبر 2022 کو سعودی عرب جائیں گے
جناب پیوش گویل اورسعودی عرب کے توانائی کے وزیرترجیحی شعبوں پر بات چیت کریں گے جن میں مغربی ساحل پر تیل صاف کرنے کا پروجیکٹ ، سمندر کے اس پار گرڈ ، ماحول کے لیے سازگار ہائیڈروجن، خوراک کی یقینی فراہمی، دوا سازی ، توانائی کی بچت اور بھارت میں 100 ارب ڈالر کی سرمایہ کاری کا سعودی منصوبہ
کامرس کے وزیر جناب گویل اپنے سعودی ہم منصب ڈاکٹر ماجد بن عبداللہ القصبی کے ساتھ بہت سے اقتصادی معاملات پر بات چیت کریں گے
نئی دہلی، 17ستمبر، 2022/ کامرس و صنعت ، صارفین کےامور ، خوراک اور تقسیم عامہ اور کپڑے کی صنعتوں کےمرکزی وزیر جناب پیوش گویل سعودی عرب کےتوانائی کے وزیر شہرادہ عبدالعزیز بن سلمان کے ساتھ اقتصادی اور سرمایہ کاری سے متعلق میٹنگ کی مشترکہ صدارت کے لیے 18 ، 19 ستمبر 2022 کو سعودی عرب کا دو روزہ دورہ کریں گے۔
وزارتی کمیٹی، بھارت – سعودی عرب اہم شراکت داری کونسل کےفریم ورک کےتحت قائم کی گئی ہے جس کی سربراہی اعلیٰ ترین سطح پر بھارت کے وزیر اعظم اور سعودی عرب کے ولی عہد شہزادہ کرتے ہیں۔
امید ہے کہ دونوں وزیر اقتصادی اور سرمایہ کاری کمیٹی کے مختلف مشترکہ ورکنگ گروپوں کے تحت کی گئی پیش رفت پر بات چیت کریں گے۔
امید ہےکہ دونوں رہنما بہت سے ترجیحی شعبوں اور پروجیکٹوں میں دوطرفہ تعاون کو مزید مستحکم کرنے کے لیے لائحہ عمل تیار کریں گے جس میں مغربی ساحل پر تیل صاف کرنے کا پروجیکٹ ، سمندر کے اس پار گرڈ کنکٹیویٹی ، ماحول کے لیےسازگار ہائیڈروجن ، خوراک کی یقینی فراہمی، توانائی کی بچت اور دوا سازی بھی شامل ہے۔ دونوں رہنما فروری 2019 میں ولی عہد شہزادہ محمد بن سلمان کے بھارت کے دورے کے دوران کیے گئے اعلانا ت پر کی گئی پیش رفت میں تیزی لانے پر بھی بات چیت کریں گے۔ یہ رہنما بھارت میں 100 ارب ڈالر مالیت کی سرمایہ کاری پر بھی بات چیت کریں گے۔
وزیر موصوف اپنے دورے میں سعودی عرب کے کامرس کے وزیر ڈاکٹر ماجد بن عبداللہ القصبی سے بھی ملاقات کریں گے اور امید ہے کہ وہ دونوں ملکوں کے درمیان بہت سی اقتصادی معاملات پر بات چیت کریں گے۔
بھارت اور سعودی عرب کے تعلقات کی وضاحت ایک پر امید حکمت عملی پر مبنی شراکت داری سے ہوتی ہے جس میں تعاون کے سبھی بڑے شعبے شامل ہیں۔ اقتصادی تعلقات اس شراکت داری کا اہم ستون ہے۔ بھارت – سعودی عرب کا دوسرا سب سے بڑا تجارتی شراکت دار ہے اور سعودی عرب بھارت کا چوتھا سب سے بڑا تجارتی شراکت دار ہے۔
بھارت کے اہم شراکت داروں میں سےایک شراکت دار ملک سعودی عرب کے اس دورے سےاس فعال اور ہمیشہ ترقی کرنے والی اہم شراکت داری کو مزید رفتار ملے گی اور نئے شعبوں میں تعاون کے لیے راستہ ہموار ہوگا جس سے دونوں ملکوں کے درمیان تجارتی تعلقات میں مزید استحکام پیدا ہوگا۔
۔۔۔۔۔۔۔۔
ش ح ۔ اس۔ ت ح ۔
U - 10388
(Visitor Counter : 79
الیکٹرانکس اور اطلاعات تکنالوجی کی وزارت
این ای جی ڈی نے ڈیجیٹل ٹرانسفارمیشن لیڈروں کے لیے دوسری کلاؤڈ کمپیوٹنگ ٹریننگ کا انعقاد کیا
نئی دہلی، 05 ستمبر 2022:
کلاؤڈ کمپیوٹنگ، جو ڈیجیٹل دنیا میں ایک بڑی ابھرتی ہوئی ٹیکنالوجی ہے، پر تربیت کے سلسلے کے تسلسل کے حصے کے طور پر الیکٹرانکس اور انفارمیشن ٹیکنالوجی کی وزارت کے تحت نیشنل ای گورننس ڈویژن  نے سینٹرل لائن وزارتوں، ریاستی/مرکز کے زیر انتظام علاقوں کے محکموں، مشن موڈ پروجیکٹ افسران، ای گورننس پروجیکٹ کے سربراہان اور ریاستی ای مشن ٹیموں کے کے لیے کلاؤڈ کمپیوٹنگ میں صلاحیت سازی پروگرام کے دوسرے بیچ کا انعقاد کیا۔ یہ پروگرام 25 سے 26 اگست 2022 کو منعقد ہوا تھا۔
دو روزہ رہائشی تربیت ایڈمنسٹریٹو ٹریننگ انسٹی ٹیوٹ  میسورو میں منعقد کی گئی۔ افتتاح کے دن اے ٹی آئی میسورو کے پروفیسر ای گورننس جناب چیتن نے تمام 24 شرکا کا خیرمقدم کیا۔ پروگرام کی نہج طے کرتے ہوئے این ای جی ڈی کے جی ایم جناب شیلوراؤ اور این آئی ایس جی کے ایس جی ایم جناب ستیہ جیت راؤ واگولا نے موثر حکمرانی کے مقصد سے کلاؤڈ کمپیوٹنگ اور اس کے مختلف پہلوؤں میں مہارت حاصل کرنے کی اہمیت کی وضاحت کی؛ چاہے قدرتی آفت ہو، بجلی کی ناکامی یا دیگر بحران کا سامنا ہو، کلاؤڈ میں ڈیٹا ذخیرہ کرنے سے اس بات کو یقینی بنایا جاتا ہے یہ محفوظ ہے اور محفوظ مقام پر اس کا بیک اپ اسٹور کیا گیا ہے۔ اس ڈیٹا تک دوبارہ تیزی سے رسائی حاصل کرنے کے قابل ہونے کی وجہ سے انسان معمول کے مطابق کاروبار کر سکتا ہے، کسی بھی ڈاؤن ٹائم اور پیداواری صلاحیت کے نقصان کو کم سے کم کرتا ہے۔
ورکشاپ میں صنعت، اکادمی اور حکومت کے موضوعات کے ماہرین کی ایک کہکشاں کو جمع کیا گیا تاکہ اس موضوع کی اہم جہات مثلاً کلاؤڈ آرکیٹیکچر، کلاؤڈ کمپیوٹنگ کے بنیادی تشکیلی بلاک، انضباطی و پالیسی فریم ورک جو کلاؤڈ کمپیوٹنگ، کلاؤڈ پرووائیڈر سلیکشن اور پینلمنٹ کی معاونت کرتے ہیں، کلاؤڈ کے لیے وزرات کے رہنما خطوط، سیکورٹی کے خدشات اور کنٹرول کھونے سمیت کلاؤڈ کمپیوٹنگ منصوبوں پر عمل درآمد کرتے ہوئے اہم خدشات، پالیسی اور تعمیل، تخلیقی تخریب، خصوصیات میں تبدیلیاں، فورینسک اور مائگریشن اور کلاؤڈ کا مستقبل، وغیرہ پر روشنی ڈالی جا سکے۔ شرکا کو لائیو ڈیمو دکھآئے گئے کہ سرکاری محکموں کے ذریعہ کلاؤڈ کمپیوٹنگ کی ضروریات کا حساب کیسے لگایا جاسکتا ہے۔ مشہور کیس اسٹڈیز یعنی کوون، پوشن ٹریکر اور ڈیجی لاکر، جس میں بتایا گیا تھا کہ کس طرح بھارت کے شہریوں کے لیے ٹیکنالوجی کو سب سے زیادہ موثر استعمال میں لایا گیا ہے، پر تبادلہ خیال کیا گیا۔
یہ ورکشاپ سرکاری افسران کے لیے کلاؤڈ کمپیوٹنگ تربیت کے سلسلے میں دوسری ورکشاپ تھی۔ اس میں دہلی، کرناٹک، تمل ناڈو، اروناچل پردیش، بہار، منی پور، کیرالہ، مہاراشٹر، تلنگانہ اور جی او آئی کی مرکزی لائن وزارتوں کے افسران نے شرکت کی۔ اسی موضوعاتی ڈومین پر تیسری ورکشاپ 15 سے 16 ستمبر 2022 کو گاندھی نگر، گجرات میں منعقد ہوگی۔
سائنس اور ٹیکنالوجی کی وزارت
ڈاکٹر اکھلیش گپتا نے سکریٹری ایس ای آر بی کا اضافی چارج سنبھال لیا
ڈاکٹر اکھلیش گپتا، محکمہ سائنس اور ٹیکنالوجی کے سینئر مشیر نے 8 اکتوبر 2022 کو سائنس اور انجینئرنگ ریسرچ بورڈ  کے سکریٹری کا اضافی چارج سنبھال لیا ۔ یہ چارج انہوں نے ڈاکٹر سندیپ ورما کی مدت کار مکمل کرنے اور 7 اکتوبر کو ایس ا ی آر بی کے سکریٹری کے عہدے سے دستبردار ہونے کے بعد سنبھالا۔
ڈاکٹر گپتا فی الحال پالیسی کوآرڈینیشن اور پروگرام مینجمنٹ ڈویژن کے سربراہ ہیں اور ڈی ایس ٹی میں 5 قومی مشنوں کے مجموعی طور پر انچارج ہیں ---انٹر ڈسپلنری سائبر فزیکل سسٹم پر قومی مشن، کوانٹم ٹیکنالوجی اور ایپلی کیشنز پر قومی مشن، نیشنل سپر- کمپیوٹنگ مشن، موسمیاتی تبدیلی کے لیے اسٹریٹجک علم پر قومی مشن اور ہمالیائی ماحولیاتی نظام کو برقرار رکھنے کے لیے قومی مشن۔
ایک ممتاز ماحولیاتی سائنسدان، ڈاکٹر گپتا کو قومی اور بین الاقوامی جرائد کے ساتھ ساتھ کارروائیوں میں 200 سے زیادہ تحقیقی مضامین کا کریڈٹ جاتا ہے۔ وہ 5 کتابوں کے ایڈیٹر، 350 سے زیادہ مضامین اور تقریباً 1000 رپورٹس کے مصنف ہیں۔
وہ انڈین نیشنل اکیڈمی آف انجینئرنگ ، انڈین میٹرولوجیکل سوسائٹی اور ایسوسی ایشن آف ایگرو میٹرولوجسٹ کے فیلو ہیں۔
ڈاکٹر گپتا کی دلچسپی کے کچھ اہم تحقیقی شعبوں میں شامل ہیں، منطقۂ حارہ طوفان کی پیشین گوئی، مانسون موسمیات، کسی مقام کی مخصوص موسم کی پیشین گوئی، موسم اور موسمیاتی ماڈلنگ، ایس ٹی آئی پالیسی کے شعبے جیسے اوپن سائنس، ایکویٹی اور شمولیت، ایس ٹی آئی فنانسنگ، نظام کا باہمی ربط وغیرہ۔ ڈاکٹر گپتا موسمیاتی تبدیلی پر بھارت کے قومی ایکشن پلان کے مصنفین میں سے ایک اور سیکرٹریٹ کے سربراہ رہے ہیں جس نے بھارت کی نئی سائنس، ٹیکنالوجی اور اختراعی پالیسی کا مسودہ تیار کیا، جو کہ حتمی شکل کے زیر تشکیل ہے۔
لکھنؤ یونیورسٹی سے فزکس میں پوسٹ گریجویٹ ڈگری  اور ماحولیاتی سائنسز  میں آئی آئی ٹی دہلی سے ڈاکٹریٹ کی ڈگری کے ساتھ، انہوں نے 1985 میں انڈیا محکمۂ موسمیات اور بعد میں 1994 میں نیشنل سینٹر فار میڈیم رینج ویدر فورکاسٹنگ میں شمولیت اختیار کی، دونوں فی الحال ارتھ سائنسز کی وزارت کے تحت ہیں۔
ش ح۔ ش ت۔ج
Uno-11183
(Visitor Counter : 101
مواصلات اور اطلاعاتی ٹیکنالوجی کی وزارت
جناب اشونی ویشنو ’’ٹی آر اے آئی ایکٹ کے 25 برس: شراکت داروں  کے لیے آگے کا راستہ‘‘کے موضوع پر منعقد ہونے والے سیمنار کا افتتاح کریں گے
نئی دہلی ، 12 مارچ 2022:
مواصلات، الیکٹرانکس اور انفارمیشن ٹکنالوجی اور ریلوے کے مرکزی وزیر، جناب اشونی ویشنو آئندہ روز ’’ٹی آر اے آئی ایکٹ کے 25 برس: شراکت داروں  کے لیے آگے کا راستہ‘‘ کے موضوع پر منعقدہونے والے ایک سیمنار کا افتتاح کریں گے۔ یہ سیمنار ٹیلی کام ریگولیٹری اتھارٹی آف انڈیا  ایکٹ کے 25 سالہ سفر کی یاد میں ٹیلی کام ڈسپیوٹس سیٹلمنٹ اینڈ اپیلیٹ ٹربیونل  کے زیر اہتمام منعقد کیا جائے گا۔
اس سیمنار کا مقصد ٹیلی کام، براڈ کاسٹنگ، آئی ٹی، ایئرپورٹ بنیادی ڈھانچہ اور آدھار جیسے شعبوں میں شراکت داروں کے درمیان تنازعات کے حل سمیت ضابطہ سے متعلق میکنزم کے سلسلے میں بیداری میں اضافہ کرنا ہے۔ اس موضوع پر حکومت، مقننہ، مختلف شراکت داروں کے نمائندگان ، شعبہ کے نگراں حضرات، معروف وکلاء ، وغیرہ کے ذریعہ غورو خوض کیا جائے گا۔ توقع کی جاتی ہے کہ ان تبادلہ خیالات کے ذریعہ اہم شعبوں ، ابھرتے ہوئے رجحانات اور شعبوں میں تیزی سے بدلتی تکنالوجی کے سبب پیدا ہونے والی چنوتیوں پر روشنی ڈالی جائے گی۔
ٹی آر اے آئی ایکٹ کو 1997 میں نافذ کیا گیا تھا تاکہ بھارت میں ٹیلی مواصلات کی ترقی کے لیے ماحول تیارکیا جا سکے ، اس کی نشو و نما کی جا سکے، اور ابھرتی ہوئی عالمی اطلاعاتی سوسائٹی میں ملک ایک اہم کردار ادا کر سکے۔ اس کے اہم مقاصد میں سے ایک مقصد ایک ایسا منصفانہ اور شفاف ماحول فراہم کرنا تھا جو منڈی میں یکساں مواقع کو فروغ دینے کے علاوہ منصفانہ مسابقت کے لیے بھی سہولت بہم پہنچاتا ہو۔ اس ایکٹ نے بھارت میں ٹیلی مواصلات کے شعبہ کو ضابطہ کے تحت لانے کے لیے ٹیلی کام ریگولیٹری اتھارٹی آف انڈیا  قائم کرنے کے لیے مدد فراہم کی۔ اس میں سال 2000 میں ترمیم کی گئی تھی، جس میں ایک ٹیلی کام ڈسپویٹ سیٹلمنٹ اینڈ اپیلیٹ ٹربیونل  قائم کیا گیا تاکہ ٹی آر اے آئی سے عدالتی اور تنازعات کے معاملات کو لیا جا سکے۔
اس تقریب کے دوران جناب ویشنو ٹیلی کام ڈسپویٹس سیٹلمنٹ اینڈ اپیلیٹ ٹربیونل  کا ترمیم شدہ ضابطہ بھی جاری کریں گے۔ محترمہ جسٹس اندرا بنرجی، سپریم کورٹ کی جج اور جسٹس شیوکیرتی سنگھ ، ٹی ڈی ایس اے ٹی کے چیئر پرسن اور سپریم کورٹ کے سابق جج، دہلی ہائی کورٹ کے جناب جسٹس نوین چاولہ اور محترمہ جسٹس پرتبھا ایم سنگھ ، ٹیلی مواصلات کے محکمہ کے سکریٹری جناب کے راجا رمن ، الیکٹرانکس اور انفارمیشن ٹکنالوجی کی وزارت کے سکریٹری، ٹی آر اے آئی کے چیئرمین اور اراکین، اے ای آر اے کے چیئرمین اور اراکین اس تقریب میں شرکت کریں گے۔ اس پروگرام میں آدھار، اطلاعات و نشریات کی وزارت ، بار کے اراکین ، اور براڈکاسٹر حضرات، ٹیلی کام اور کیبل آپریٹرس کے نمائندوں کی شرکت کابھی قوی امکان ہے۔